open-index/open-wikipedia-markdown huggingface dataset:
Skuronn

**Skuronn** eller **skurdonn** er arbeidet med innhøsting, hovedsakelig av korn, i landbruket. Navnet kommer av et gammel ord for «å skjære» og norrønt *[[onn]]*, for «et årvisst arbeid og anstrengelse i landbruket». Innhøsting av korn skjer om høsten.

## Historie
Tidligere ble kornet skåret med sigd, eller slått med ljå. Deretter ble det samlet og buntet i til kornbånd. Arbeidet var anstrengende hovedsakelig med tanke på arbeidsstilling, og belastning på ryggen etter å ha stått bøyd i mange timer. Da sigd ble brukt til å skjære kornet deltok både kvinner og menn i arbeidet, mens det bare var menn som brukte ljåen. Da var kvinnenes arbeid å binde buntene. Kornbåndene ble sett på staur til tørking, før det ble hentet inn på kornlåven for lagring. Tresking av kornet ble et viktig arbeid utover høsten og vinteren; kornet ble opprinnelig slått løs fra aksene ved hjelp av sliul og muskelkraft. Siden kom treskeverk og skurtreskere som både skjærer kornet og tresker. Skurtreskerne lettet skuronna ytterligere, og de store effektive skurtreskerne gjør at kornet kan høstes på kort tid og tap som følge av overmodning er minimalt.

Tidlig på 1800-tallet kom de første slåmaskinene som kunne trekkes med hest. Disse kom først i USA, i de enorme kornåkrene der. Senere kom også maskiner som slo, samlet og bant det. Disse selvbindingsmaskinene kom til Norge tidlig på 1900-tallet, men det var lenge bare de større gårdene som kunne ta seg råd til innkjøp. Etter hvert ble det vanligere med slike maskiner på flere bruk, og skuronna ble merkbart lettere.

## Se også
* Onn
* Våronn
* Slåttonn

## Litteratur
*
Gud griper inn

***Gud griper inn*** (originaltittel: *Yadon ilaheyya*) er en palestinsk dramakomedie fra 2002 regissert av Elia Suleiman. Hovedrollene spilles av Elia Suleiman og Manal Khader. Filmen handler om en kjærlighetshistorie mellom en palestinsk mann i Jerusalem og en palestinsk kvinne i det israelsk-okkuperte Ramallah. 

Filmen har en surrealistisk form.

## Handling
På grunn av den politiske situasjonen er kvinnen forhindret fra å forlate Ramallah. Siden de ikke kan krysse den israelske kontrollposten mellom de to byene, møtes paret på et øde sted like ved siden av. For å takle presset av beleiringen og bevare kjærligheten leker paret med fantastiske fluktplaner. Fortrengt begjær begynner å frembringe voldelig gjengjeldelse og deres sinte hjerter slår tilbake med kraftfulle salver av spektakulær fantasi. En dag slipper de opp en rød ballong påmalt portrettet til Yasir Arafat. Dette skaper panikk blant de israelske. I en absurd drømmescene lar kvinnen det israelske kontrolltårnet falle sammen ved bare å passere det uten å ense soldatene med sikringen utløst og automatgeværet i stilling.

Filmen skildres dels gjennom drømmescener, dels faktascener fra sykehus, dels absurde situasjoner med mentalt forstyrrete mennesker. Hele tiden er konflikten et bakteppe, og seerne minnes om den gjennom at ferskenkjerner forandres til håndgranater og pulveriserer en stridsvogn.

## Om filmen
Den ble godt mottatt an filmanmelderne. 

Filmen vakte betydelig oppmerksomhet. I 2002 vant både jury- og kritikerprisen ved Filmfestivalen i Cannes. Den ble i tillegg nominert til Gullpalmen. Den vant samme år en European Film Award, samt en Silver Hugo ved Chicago International Film Festival.

Filmen ble forhindret fra å bli vurdert til en Oscar-nominasjon i kategorien beste utenlandske film på grunn av at Academy of Motion Picture Arts and Sciences mente at Palestina ikke var en stat. 

I 2006 ble den palestinske filmen *[[Paradis nå!]]* Oscar-nominert. Den ble dermed den første palestinske filmen som ble nominert.

## I rollene
(utvalg)
*Elia Suleiman –  E.S. 
*Manal Khader –  Woman 
*George Ibrahim –  Santa Clause 
*Amer Daher –  Auni 
*Jamel Daher –  Jamal 
*Lufuf Nuweiser –  Neighbor with American van 
*Read Masarweh –  Abu Basil

## Referanser


## Eksterne lenker
*
Max Weinberg

**Max «Mighty Max» Weinberg** (født 13. april 1951 i Newark i New Jersey) er en amerikansk trommeslager.

Weinberg startet sin karrière som trommeslager for Bruce Springsteen i 1975 etter å ha gått seirende ut av en auditon som Bruce arrangerte fordi han jaktet ny trommeslager og keyboardist.  Han var også bandleder for The Max Weinberg 7, som var husband i det amerikanske talkshowet Late Night With Conan O'Brien, som gikk på NBC. I 2009 fulgte han med Conan O'Brien til *[[The Tonight Show with Conan O'Brien]]* hvor han ledet Max Weinberg and the Tonight Show Band.

Sønnen hans, Jay Weinberg (født 1990) spiller trommer i nu metal-bandet Slipknot, noe han har gjort siden 2014. Han har også spilt sammen med E Street Band på turné.

## Referanser


## Eksterne lenker
* 
* 
*
Gro Bjørhei

**Gro Sissel Bjørhei** (født 30. oktober 1948 på Myrvoll, død 14. september 2018 på Myrvoll) var en norsk figurativ maler. Hun arbeidet hovedsakelig med akryl og akvareller.

Bjørhei var utdannet formingslærer, og startet sin kunstnerkarrière på starten av 80-tallet. Hun ønsket å bli kunsthåndverker, og startet å arbeide med tekstiler og vev. Etter at hun flyttet til Valdres begynte hun å male, ofte akvareller. Hennes bilder har et klart figurativt innhold, med en romantisk fremstilling av Valdresnaturen og klare blå toner slik lyset ofte er i fjelldalen der hun bodde. Hun hadde et klart kunstnerisk slektskap til Sigmund Årseth, en annen valdresmaler.

Bjørhei bodde i sitt kombinerte atelier og bolig på *Nørre Lome*, i en gammel stuebygning fra 1600-tallet, ved siden av den gamle Lomen stavkirke. Hun døde 14. september 2018 i sitt barndomshjem på Myrvoll.

## Referanser


## Eksterne lenker
* Bilder fra ''Nørre Lome''
University of Baltimore

** University of Baltimore** er et delstateid universitet i bydelen Mt. Vernon i Baltimore i delstaten maryland, USA. Det ble opprettet i 1925 av lokale forretningsmenn. På 1970-tallet ble det sammenslått med Eastern College, Mount Vernon School of Law, og Baltimore College of Commerce. Fra 1975 tilbys kun gradsstudier, og delstaten eier lærestedet.

Universitetet består av tre skoler:
* Robert G. Merrick School of Business 
* University of Baltimore School of Law 
* Yale Gordon College of Liberal Arts

*UB* er et av bare to universiteter i Maryland som tilbyr jus-studier – det andre er University of Maryland.

Ved *UB* var det 4&nbsp;948 studenter og 363 vitenskapelig ansatte i 2006, og samme året var skolepengene US$ 6&nbsp;070 for studenter folkeregistrert i delstaten. Studiene gis opp til doktorgradsnivå.

Blant alumni finner vi Spiro Agnew, tidligere visepresident i USA.

## Referanser


## Eksterne lenker
*
Arianne Zucker

**Arianne Zucker** (født **Arianne Bethene Zuckerman** 3. juni 1974) er en amerikansk såpeskuespiller. Hun er mest kjent for sin rolle som Nicole Walker i Days of our Lives.

## Tidlig liv
Zucker ble født i  Northridge og vokste opp i Chatsworth i California. Hennes mor, Barbara, er en lab teknikker og hennes far, Barry, er en rørlegger. Hun har en eldre bror.

## Filmografi

## Referanser



## Eksterne lenker
* 
*
University of California, San Francisco

**University of California, San Francisco** (forkortet **UCSF**) er et campusuniversitet i San Francisco i California som er underlagt University of California-systemet. Det ble grunnlagt i 1878 med studier innen medisin som spesialfelt. Det er idag et av verdens ledende medisinske forskningsuniversiteter.

Skolene ved UCSF er:
*School of Dentistry
*School of Medicine
*School of Nursing
*School of Pharmacy

Det er kun høyeregrads studenter ved *UCSF*, i alt 2&nbsp;863 studenter i 2995 og 1686 vitenskapelig ansatte og forskere. 

UCSF er et ledende forskningsmiljø innen hiv og aids, og har samarbeid med blant annet University of Zimbabwe på dette feltet.

UCSFs Mission Bay-campus er under bygging som USAs og trolig verdens største biomedisinske forskningssenter.

## Referanser


## Eksterne lenker
* 
* UCSF-GIVI Center for AIDS Research hjemmeside
University of Central Arkansas

** University of Central Arkansas ** er et delstatseid universitet i Conway like nord for Little Rock i delstaten Arkansas, USA. Det ble opprettet i 1907. De fremste fagretningene er lærerutdanning og fysioterapi, og *UCA* har et anerkjent Honours College for særlig talentfulle studenter.

Skolene ved *UCA* er:
* College of Business
* College of Education
* College of Fine Arts and Communications
* College of Health and Behavioral Sciences
* College of Liberal Arts
* College of Natural Sciences and Mathematics
* UCA Honours College

Ved universitetet var det 12.330 studenter og 651 vitenskapelig ansatte i 2006, og samme året var skolepengene US$ 6.012 for studenter folkeregistrert i delstaten. Studiene gis opp til doktorgradsnivå.

## Referanser


## Eksterne lenker
* 
*
Hjalmar Heiberg

**Hjalmar Heiberg** (1837–1897) var en norsk professor i patologi (sykdomslære), kjent for sin forskning på betennelser.

Han tok cand.med.-eksamen 1862 og hadde siden 1859 virket ved Rikshospitalet, der han i 1866 ble assistent for  professor Emanuel Winge (1827–90), etter selv å ha vært i utlandet 1863-64 og lege på vårsildfisket 1865-66). Sammen oppdaget de sammenhengen mellom betennelse og endokarditt,  feil på hjerteklaffen. 
Nyheten ble først fremlagt den 20. mai 1869 og publisert samme år. 
Han tok studietur til Würzburg 1869-70 og overtok i mai 1870 etter Winge som professor i patologisk medisin; Winge hadde nemlig blitt professor i indremedisin året før. 
Heiberg fikk i 1879 oppført Patologibygget. Etter Heibergs død i 1897 ble professoratet i patologi i 1900 overtatt av den unge Francis Harbitz (1867–1950), som i 1930 forsøkte å bekrefte hypotesene som Winge og Heiberg hadde lagt frem i 1869.
Heiberg var også en populærvitenskapelig formidler, som redegjorde for ukens oppdagelser innen bakteriologi i sine lørdagsforedrag.
Maleren Erik Werenskiold malte i 1896 portrett av ham der han foreleser for sine studenter med et menneskehjerte i venstre hånd. Dette portrettet tilhører Rikshospitalet i Oslo og ble i 1997 stjålet, funnet igjen i 1998.
 
Hans far var Christen Heiberg (1799–1872) som også var medisinprofessor 1830–72. Hjalmar Heiberg giftet seg i 1878 med
Jeanette Sophie Augusta Dahl (1848–1884) fra Molde. Hun døde i barsel etter å ha født seks barn, deriblant kunstneren Jean Heiberg (1884–1976). 
:Se slekten Heiberg

## Utmerkelser og verv
* vinner av Michael Skjelderups gullmedaille i 1866
* formann i Det norske medicinske Selskab fra 1876
* medlem av Videnskapsselskapet i Kristiania fra 1875
* medlem av Videnskapsselskapet i Stockholm fra 1893
* æresdoktor ved Universitetet i Lund 1893
* St. Olavs Orden, ridder av første klasse den 21. januar 1890

## Referanser
University of Central Missouri

** University of Central Missouri ** (forkortet **UCM**) er et delstatseid universitet i Warrensburg i delstaten Missouri, USA. Det ble opprettet i 1871 som *State Normal School, District #2*. *UCM* fikk Midtvestens andre Honours College i 1958, og i 1965 fikk lærestedet en egen Graduate School.

Skolene ved *UCM* er:
* Harmon College of Business Administration 
* College of Arts, Humanities, and Social Sciences 
* College of Science and Technology
* College of Health and Human Services
* College of Education
* UCM Honors College
* UCA Graduate School

Ved universitetet var det 10&nbsp;711 studenter og 596 vitenskapelig ansatte i 2006, og samme året var skolepengene US$ 5&nbsp;835 for studenter folkeregistrert i delstaten. Studiene gis opp til mastergradsnivå.

## Referanser


## Eksterne lenker
*
University of Central Oklahoma

** University of Central Oklahoma ** (forkortet **UCO**) er et delstatseid universitet i Edmond i delstaten Oklahoma, USA. Det ble opprettet i 1890 som *Territorial Normal School*. Fra 1904 var navnet *Central State Normal School*, og tre år senere ble dette et fireårig lærercollege som tildelte bachelorgrader

Universitetet har den største IT-utdanningen i Arkasas, mens utdanningen innen fysikk er blant landets mest anerkjente.

Skolene ved *UCO* er:
* College of Arts, Media & Design 
* College of Business Administration 
* College of Education and Professional Studies 
* College of Liberal Arts 
* College of Mathematics and Science 
* Jackson College of Graduate Studies

Ved universitetet var det 15&nbsp;723 studenter og 803 vitenskapelig ansatte i 2006, og samme året var skolepengene US$ 3&nbsp;539 for studenter folkeregistrert i delstaten. Studiene gis opp til mastergradsnivå siden 1954.

## Referanser


## Eksterne lenker
*
Anders Kraupp

**Anders Kraupp** (født 3. september 1959) i Stockholm er en svensk curlingspiller. Han har vært reserve på Peja Lindholms lag i internasjonale sammenhenger, dvs. VM, EM og OL.

Kraupp deltok i Vinter-OL 2002 i Salt Lake City og Vinter-OL 2006 i Torino.

## Resultater

## Eksterne lenker
* 
* 
* SOK – Anders Kraupp
Lincoln University (Pennsylvania)

**Lincoln University ** er et delstats-tilknyttet, men uavhengig universitet i Chester County i Pennsylvania i USA. Center for Graduate Studies  ligger i en egen campus inne i Philadelphia. Det ble opprettet i 1854 som Ashmun Institute og var fra starten et av de historiske, svarte colleger. Dagens navn fra 1866 ble tatt etter attentatet mot president Abraham Lincoln.

Lærestedet har en klar profil som afroamerikansk, og en rekke, ledende afrikanske politikere har studert ved dette universitetet.

Skolene ved *Lincoln* er:
* School of Humanities
* School of Graduate Studies
* School of Natural Sciences & Mathematics
* School of Social Sciences & Behavioral Studies
* Lincoln University Center for Graduate and Continuing Education Programs
* Horace Mann Bond Honors Program

Det er 2&nbsp;423 studenter og 193 vitenskapelig ansatte ved universitetet i 2006, samtidig var skolepengene US$ 7&nbsp;892 for studenter folkeregistrert i Pennsylvania.

Blant tidligere studenter finner vi Thurgood Marshall og Kwame Nkrumah.

Langston Hughes Memorial Library har om lag 185&nbsp;000 titler og 700 tidsskrift-abonnement.

## Referanser


## Eksterne lenker
* 
* Langston Hughes Memorial Library
Lincoln University

**Lincoln University** kan vise til:

## New Zealand
*Lincoln University (New Zealand)

## Storbritannia
*University of Lincoln

## USA
*Lincoln University (California)
*Lincoln Christian University (Illinois)
*Lincoln University of Missouri
*University of Nebraska–Lincoln
*Lincoln University (Pennsylvania)
*Lincoln Memorial University, i Tennessee
University of Central Florida

** University of Central Florida** er et delstatseid universitet i Orlando i delstaten Florida, USA. Det ble opprettet i 1963 som Florida Technological University, med formål å utdanne teknisk personell til John F. Kennedy Space Center, hvor det også er en campus.

I 1978 ble fagtilbudet utvidet til å gjelde en rekke universitetsfag, og lærestedet fikk dagens navn.

1990 ble Space Education and Research Center etablert, og universitetet er idag et såkalt space-grant-universitet, en tittel tildelt av NASA.

Skolene ved *UCF* er:
* College of Arts and Humanities
* College of Business Administration
* College of Education
* College of Engineering and Computer Science
* College of Health and Public Affairs
* College of Medicine
** Burnett School of Biomedical Sciences
* College of Nursing
* College of Optics and Photonics
* College of Sciences
* UCF Burnett Honors College

Ved universitetet var det 46&nbsp;719 studenter og 1&nbsp;664 vitenskapelig ansatte i 2006, og samme året var skolepengene US$ 3&nbsp;492 for studenter folkeregistrert i delstaten Florida. Studiene gis opp til doktorgradsnivå.

Bibliotekene ved *UCF* har om lag 1,6 millioner bind, 16&nbsp;000 abonnementer, 2,9 millioner mikrofilmer og 350&nbsp;000 offentlige dokumenter.

## Referanser


## Eksterne lenker
* 
* Facts About UCF from UCF's Office of Institutional Research.
Ferencvárosi TC

**Ferencvárosi Torna Club** (FTC), også kjent som **Ferencváros**, er en fotballklubb i Ungarn. 

Klubben ble stiftet 3. mai 1899. Klubbfargene er grønne og hvite, og klubbens maskot er en grønn ørn, derav også økenavnet «De grønne ørnene».

Den ungarske ligaen ble startet opp i 1901, og Ferencvaros spilte i den øverste divisjonen helt frem til 2006/07-sesongen, da de ble tvangsflyttet ned en divisjon på grunn av dårlig økonomi. 
Ferencvaros vant Messebycupen i 1965 etter å ha slått Juventus fra Italia 1-0 i finalen.

Klubben ble i februar 2008 kjøpt opp av Kevin McCabe, styreformann i engelske Sheffield United FC. Utbyggingen av et nytt stadion, med en tilskuerkapasitet på 25 000, er allerede i gang. Dagens stadion, «Florian Albert», oppnevnt etter Flórián Albert, har en kapasitet på 18 100.

## Meritter
***Ungarsk liga:**
**Vinner 35 ganger: 1903, 1905, 1907, 1909, 1910, 1911, 1912, 1913, 1926, 1927, 1928, 1932, 1934, 1938, 1940, 1941, 1949, 1963, 1964, 1967, 1968, 1976, 1981, 1992, 1995, 1996, 2001, 2004, 2016, 2019, 2020, 2021, 2022, 2023, 2024
***Ungarsk cup:**
**Vinner 24 ganger: 1913, 1922, 1927, 1928, 1933, 1935, 1942, 1943, 1944, 1958, 1972, 1974, 1976, 1978, 1991, 1993, 1994, 1995, 2003, 2004, 2015, 2016, 2017, 2022
***Ungarsk supercup:**
**Vinner 6 ganger: 1993, 1994, 1995, 2004, 2015, 2016
***Mitropa cup:**
**Vinner 2 ganger: 1928, 1937
***[[UEFA-cupen i fotball for menn|UEFA-cupen]]:**
**Vinner 1 gang: 1965

## Spillerstall
Oppdatert 25. mai 2023.

### Utlånte spillere

## Referanser


## Eksterne lenker
*
US Open 1994 (tennis)

**US Open 1994**. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 1994 ble arrangert i perioden 29. august til 11. september. Andre Agassi beseiret Michael Stich i herrefinalen i single og Arantxa Sánchez Vicario vant damefinalen over Steffi Graf. Vicario vant også damedoubletittelen sammen med Jana Novotná.

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler
  

 
## Eksterne lenker
* ITF Menn , Kvinner
Orsk

**Orsk** (russisk: Орск) er en by i Orenburg oblast i Russland. Den ligger ved elva Ural, helt sør i Uralfjellene. Innbyggertall: 250&nbsp;963 (folketelling 2002). Orsk er den nest største byen i Orenburg oblast.

## Historie
Orsk ble grunnlagt under den russiske koloniseringen av Sør-Ural. Den første bosetningen ble grunnlagt av en ekspedisjon ledet av Ivan Kirillov, som en militær befestning ved Preobrazjenskajafjellet på venstre bredd av elva Jaik (som idag heter Ural). festningen Orsk, som opprinnelig ble kalt *Orenburg*, ga elva Ural betydningen som grenselinje for den russiske staten. I 1739 ble festningens navn offisielt endret til Orsk.

I 1861 ble festningen nedlagt og ble en stasjon under Orenburg-kosakkenes arme. I 1865 fikk Orsk bystatus og ble sentrum for Orenburg-regionen.

Byen vokste dramatisk fra og med 1870-tallet. Befolkningen var hovedsakelig sysselsatt innen handel med kveg og korn, videreforedling av jordbruksprodukter, og forskjellige kunstformer og håndverk. Mange kvinner var involvert i veving av de berømte Orenburgsjalene. Innen 1913 var Orsks befolkning på over 21&nbsp;000. Under den russiske borgerkrigen, fra 1918 til 1919, motsto Orsk en tre måneder lang blokade og havnet fire ganger på forskjellig side under kamphandlingene.

På 1930-tallet begynte byggingen av store industrielle virksomheter som utnyttet de rike mineralforekomstene i regionen. 

## Økonomi
Orsk er det viktigste industrielle senteret i Orenburg oblast. De viktigste industriene er metallurgi, maskinbygging, oljeforedling, næringsmiddel- og lettindustri. De viktigste virksomhetene er *Juzjuralnikel*, *Orsknefteorgsintez* og *Juzjuralmasjzavod*.

## Eksterne lenker
* 
* Et nettsted om Orsk  (russisk)
* Orsks historie (russisk)
Lipolyse

**Lipolyse** er en kjemisk prosess som innebærer en nedbrytning av fett lagret i kroppens fettceller. I denne prosessen frigjøres frie fettsyrer som sirkulerer i blodbanen. Lipolysen skjer når triglyserider brytes ned til deres bestanddeler;  ett molekyl glyserol og tre molekyler frie fettsyrer (FFA). Prosessen utføres av enzymet lipase.
Abdulino

**Abdulino** (russisk: Абду́лино) er en by i Orenburg oblast i Russland. Den ligger rundt 240&nbsp;km nordvest for Orenburg. 

Innbyggertallet var 20&nbsp;173 i 2010, men dette hadde sunket til 17&nbsp;274 i 2020.

## Referanser


## Eksterne lenker
*
Southern University and A&M College

**Southern University and A&M College** (også kalt **Southern University Baton Rouge**) er et delstatseid universitet i Baton Rouge i delstaten Louisiana, USA. Det ble grunnlagt av bl.a Pinckney Benton Stewart Pinchback – USAs første afroamerikanske guvernør – i 1880 som et såkalt svart college «for the education of persons of color».

I 1890 ble SUBR et land-grant-universitet. Southern University Law Center ble grunnlagt i baton Rouge i 1947, som følge av en rettssak hvor den svarte studenten Charles J. Hatfield, III gikk rettens vei for å få innpass ved en jus-skole i Louisiana.
SUBR er siden 1974 en del av Southern University System.

Universitetets avdelinger er:
*Southern University Law Center
*SUBR Honors College
*SUBR University College
*College of Agriculture, Family, and Consumer Sciences
*College of Arts and Humanities
*College of Business
*College of Education
*College of Engineering
*College of Sciences
*School of Architecture
*School of Nursing
*The Nelson Mandela School of Public Policy and Urban Affairs

Ved *SUBR* var det 8&nbsp;619 studenter og 546 vitenskapelig ansatte i 2006, og skolepengene var samtidig på US$ 3&nbsp;666 for de studentene som er hjemehørende i delstaten Louisiana.

## Referanser


## Eksterne lenker
* Southern University and A&M College
Sorotsjinsk

**Sorotsjinsk** (russisk: Сорочинск) er en by i Orenburg oblast i Russland. Den ligger ved elva Samara (ei sideelv til Volga), rundt 150&nbsp;km nordvest for Orenburg. Innbyggertall: 30&nbsp;136 (folketelling 2002), 26&nbsp;721 (folketelling 1989).

Den ble grunnlagt i 1737 som festningen *Sorotsjinskaja* (russisk: Сорочинская). Den var kjent som landsbyen *Sorotsjinskoje* (russisk: Сорочинское) fra 1800-tallet. Den fikk innvilget bystatus og nytt navn, Sorotsjinsk, i 1945.

## Referanser


## Eksterne lenker
*
Gudrid Torbjørnsdatter

**Gudrid Torbjørnsdatter** (norrønt Guðríður Þorbjarnardóttir) er kjent fra *[[Eirik Raudes saga]]* og *[[Grønlendingenes saga]]*. Hun ble antagelig født en gang rundt 980 og ble svigerinne av Leiv Eiriksson. Hun ble med på den andre ferden til Vinland. Her fødte hun sønnen Snorre Torfinnsson, og ble således den første kjente europeiske kvinne som fødte i Nord-Amerika. I henhold til sagaene bodde hun tre år i den nye verden.

## Fra Island til Grønland
Gudrids farfar Vivil kom til Island fra Irland som trell. Gudrid ble født ved Laugarbrekka (Hellnar) på Snæfellsnes antagelig en gang rundt 980. Hennes foreldre var Halveig og Torbjørn. *Eirik Raudes saga* nevner at hun var «.. svært vakker kvinne, myndig og ferm i all sin ferd».

Torbjørn Vivilsson var en stolt mann, men økonomisk gikk det nedover med han. Det fortelles at Einar Torgeirson, en svært velstående sønn av en frigitt trell, spurte om å få gifte seg med Gudrid, men dette giftermålet satte han seg imot for det var under hans stand. Torbjørn solgte gården sin på Island og flyttet med familien til Grønland hvor han fikk en gård av Eirik Raude. Gudrid var da gift med en mann ved navn Torir (*Þórir*), men som døde på sjøreisen til Grønland. 

På Grønland ble Gudrid gift med Torsten Eiriksson, sønn av Eirik Raude, og bror av Leiv Eiriksson. Torstein var hennes andre ektemann. Etter et mislykket forsøk på å nå fram til Vinland døde Torstein av sykdom på Grønlands Vesterbygd. Gudrid giftet seg deretter med Torfinn Karlsevne, en islandsk stormann, en gang rundt 1002.

## Vinland
Etter at Leiv Eiriksson er kommet tilbake fra sin oppdagelsesferd i Nord-Amerika er det mye snakk om «Vinland det gode». Torfinn Karlsevne og hans mannskap seilte av sted sammen med tre skip og rundt 160 bosettere, på den andre reisen til Vinland. De kommer først til Helleland (Baffin Island), deretter til Markland (dagens Labrador) og til slutt til Vinland. I Vinland bosatte de seg i det huset som Leiv Eiriksson hadde reist. Stedet er identifisert av Helge Ingstad som L'Anse aux Meadows på Newfoundland i Canada. 

De ble boende i det nye landet i tre år, og i mellomtiden, i 1004, fødte Gudrid en sønn ved navn Snorre mens de var i Vinland.

## Gudrids liv etter hjemkomsten
Etter hjemkomsten til Grønland dro Torfinn og Gudrid til Norge og solgte varene sine. De overvintret i Norge og om våren reiste de tilbake Island og kjøpte en gård som hette Glaumgård nord på Island. En gang rundt 1025 fødte Gudrid sin andre sønn, Torbjørn Torfinnsson.

Etter Torfinns død dro Gudrid ut på reise igjen, da på pilegrimsferd til Vatikanet i Roma hvor hun redegjorde om sine reiser og erfaringer. Etter at hun kom tilbake fra Roma ble hun nonne og valgte å leve som eremitt ved den kirken som sønnen Snorre hadde latt bygge på Island.

Haukur Erlendsson, forfatteren av *[[Hauksbók]]*, hvor en versjon av *Eirik Raudes saga* finnes, regnet seg som en ætling av Gudrid og Torfinn.

Det er satt opp en statue av henne på Snæfellsnes på Island.

## Referanser


## Litteratur
*Eirik Raude Saga
*Helge Ingstad: ''Vesterveg til Vinland

## Eksterne lenker
* Islendingabok
Roger Pingeon

**Roger Pingeon** (født 28. august 1940 i Hauteville, Frankrike, død 19. mars 2017 i Beaupont) var en fransk profesjonell landeveissyklist.

Han vant Tour de France i 1967 og Vuelta a España i 1969.

## Referanser


## Eksterne lenker
*
Æreskorset

**Æreskorset** (*Ehrenkreuz des Weltkrieges*) en tysk utmerkelse innstiftet 13. juli 1934.

Korset, som også populært kalles Hindenburgkorset, ble innstiftet av Reichspräsident Paul von Hindenburg for å hedre de tyske soldater som kjempet på tysk side i den første verdenskrig. Etter Anschluss i 1938 ble også østerrikske veteraner mulige mottakere. 

## Versjoner
*  **Æreskors for frontkjempere** «Ehrenkreuz für Frontkämpfer»
*  **Æreskors for krigsdeltakere** «Ehrenkreuz für Kriegsteilnehmer»
*  **Æreskors for etterlatte** «Ehrenkreuz für Hinterbliebene»

## Antall
Totalt ble  kors utdelt til frontkjempere,  til krigsdeltakere og  til etterlatte.

## Design
Medaljen ble designet av Eugene Godet, formen er liknende Jernkorset, men mindre. På advers er årstallene for første verdenskrig; 1914 – 1918 omkranset av eikeløv, på revers er den helt flat. Krigsdeltakerkorset har i motsetning til frontkjemperkorset ikke sverd, det har heller ikke korset for etterlatte, og dette er i tillegg sortlakkert og båndet er reversert i fargene.
Jasnyj

**Jasnyj** (russisk: Я́сный) er også kjent som Dombarovskij. Det er en by i Orenburg oblast i Russland. Den ligger rundt 350&nbsp;km øst for Orenburg. Innbyggertall: 18&nbsp;545 (folketelling 2002), 26&nbsp;587 (folketelling 1989).

Bosetningen ble grunnlagt i 1961, fikk status som bymessig bosetning i 1962, og bystatus i 1979. 

## Eksterne lenker
*
Rød kirkegård

**Rød kirkegård** ligger på Rød i Nesset kommune, Møre og Romsdal fylke. Kirkegården mangler kirke. Innbyggerne på Rød sokner til Nesset kirke i Eidsvåg.

Tidligere var det kirke ved kirkegården. Den gamle stavkirka fra middelalderen ble revet i 1885, og kirkestedet fyttet til kommunens administrasjonssenter Eidsvåg.
Buzuluk

**Buzuluk** (russisk: Бузулу́к) er en by i Orenburg oblast i Russland. Den ligger ved elva Samara (ei sideelv til Volga), rundt 220&nbsp;km nordvest for Orenburg. Innbyggertall: 88&nbsp;500 (2005 est.), 87&nbsp;286 (folketelling 2002), 83&nbsp;994 (folketelling 1989).

Den ble grunnlagt i 1736 som festningen *Buzulukskaja* (russisk: Бузулу́кская) ved elva Samara. Den fikk bystatus i 1781.

## Eksterne lenker
*
Vilhelm Pedersen

**Thomas Vilhelm Pedersen** (1820–1859) var en dansk sjøoffiser og tegner. Han er kjent for å ha laget illustrasjoner til Hans Christian Andersens eventyr.

Vilhelm Pedersen ble født i Køge og begynte som sjøkadett da han var 14 år gammel. Han hadde tidlig vist anlegg for å tegne.

Pedersen tjenestegjorde ombord på et skip hvor Christian VIII ble oppmerksom på talentet hans. Kongen ga han orlov i fire år fra 1842 med full lønn for at han skulle utdanne seg innen kunsten. Dette gjorde det mulig å begynne i lære hos maleren Wilhelm Marstrand og han fikk tilgang til Kunstakademiet.

Pedersen begynte å tegne illustrasjoner til H.C. Andersens eventyr i 1847. De kom ut første gang i en tysk utgave i 1849.

Wilhelm Pedersen var innehaver av Dannebrogordenen.
 
## Galleri

Fil:Vilhelm Pedersen-Little mermaid.jpg|Vilhelm Pedersens illustrasjon til H. C. Andersens eventyr *[[Den lille havfrue (eventyr)|Den lille havfrue]]*.
Fil:Vilhelm Pedersen, Nissen 2, ubt.jpeg|Illustrasjon til *Nissen og kolonialhandleren* 1853
Fil:Duckling 03.jpg|Illustrasjon til *[[Den stygge andungen]]*


## Referanser
Buguruslan

**Buguruslan** (russisk: Бугурусла́н) er en by i Orenburg oblast i Russland. Den ligger ved elva Bolsjoj Kinel (ei sideelv til Samara), rundt 280&nbsp;km nordvest for Orenburg. Innbyggertall: 53&nbsp;893 (folketelling 2002).

## Eksterne lenker
*
Sol-Iletsk

**Sol-Iletsk** (russisk: Соль-Иле́цк) er en by i Orenburg oblast i Russland. Den ligger ved elva Ilek (ei sideelv til Ural), rundt 70&nbsp;km sør for Orenburg. Innbyggertall: 26&nbsp;883 (folketelling 2002).

Sol-Iletsk ble grunnlagt på 1600-tallet som en kosakkbosetning.

## Eksterne lenker
*
Gallionsfigur

:*Ordet *'gallionsfigur** benyttes også om en framskutt person uten virkelig makt.''

**Gallionsfigurer''' er et fellesnavn på figurer som var festet til baugen på skip, spesielt seilskip. Figurene var stiliserte fremstillinger av mennesker (gjerne kvinneskikkelser), dyr, åndelige vesner eller fabeldyr. De var dekorative, og var ofte knyttet til skipets navn der dette var mulig. Hvis et skip skiftet navn, skiftet man ofte også gallionsfiguren.

Gallionen var opprinnelig et utbygg under baugsprydet, først og fremst på gallionene («fleretasjes» krigsskip med relativt kort, bredt skrog og fire, senere tre master). Selv om utbyggene ble avskaffet, ble figuren hengende på samme sted på nyere skip.

Gallionsfiguren var både pryd og emblem samtidig som den hadde noe udefinerbart mystisk over seg. Den ble tolket som «skipets sjel» og skulle bringe med seg lykke og hell. Det ble sett på som et varsel om uhell hvis gallionsfiguren ble skadet eller gikk tapt. Skikken med gallionsfigurer var spesielt en europeisk tradisjon som kom først på 1500-tallet. Det er usikkert i hvilken grad skikken kan ses på som en tradisjon fra eldre tider, da man ikke vet nok om middelalderens båtutsmykninger. Funn fra eldre tider viser mulige forløpere til gallionsfigurer.

Tradisjonen med gallionsfigurer var på hell allerede på 1870-tallet og døde nesten ut tidlig på 1900-tallet, omtrent samtidig som at seilskuter ble avløst av dampskip. Skikken er i dag noe begrenset, slik at ikke alle større seilskip har gallionsfigur. Av de større norske seilskipene er det bare «Christian Radich» som har gallionsfigur.

## Eksempler
En del figurer, mest fra «Tall Ships» i Bergen 2008

Fil:Galleonsjofmus.JPG|Sjøfartsmuseet i Bergen
Fil:Pelikgalleon.JPG|«Pelican of London»
Fil:Cuauhgalleon.JPG|«Cuauhtemoc» fra Mexico
Fil:Rupelgall.JPG|«Rupel» fra Belgia
Fil:Omangalleon.JPG|«Shabab Oman»
Fil:Kaliakragalleon.JPG|«Kaliakra» fra Bulgaria
Fil:Chr Radichfig.JPG|Skoleskipet «Christian Radich» av Oslo, «Sørlandet» i bakgrunnen
Fil:Grhzin Elisabethgall.JPG|«Grosshertzogin Elisabeth» av Elsfleth, Tyskland


Gallionsfiguren til seilskuta «Dictator» fra Moss ble benyttet som minnesmerke etter skipets forlis i 1891, den fikk tilnavnet "The Norwegian Lady" og stod på Virginia Beach frem til 1953.

## Se også

* Ornament
* Panserornament

## Artikler
* 

## Eksterne lenker

* Gallionsfigurer i Norsk Maritimt Museums samlinger på Wikipedia Commons
* Gallionsfigurer fra Vestfoldmuseenes samlinger på DigitaltMuseum
Villa Porto (Molina di Malo)

**Villa Porto** i Molina di Malo (Vicenza) er en prosjektert villa av den italienske renessansearkitekten Andrea Palladio. Byggingen av villaen ble startet, men aldri fullført.

De ti uvanlige mursteinssøylene som dominerer den store plassen på gården i Molina til Porto-familien, markerer første delen av ett gigantisk prosjekt som Palladio tenkte ut på vegne av Iseppo Porto. Iseppos navn er skrevet inn på basen for søylene sammen med årstallet 1572. Iseppo var en rik mann fra en av de viktigste familiene i Vicenza. Hans var gift med søster til Adriano og Marcantonio Thiene, som hadde engasjert Palladio til byggingen av Palazzo Thiene. Iseppo selv hadde også selv engasjert Palladio til sitt eget palass i Vicenza tyve år tidligere.

Materiale som finnes i arkiver forteller at disse søylene ikke var ment som en monumental barchessa, slik som ved Villa Pisani i Bagnolo, men til fasaden av selve hovedbygget. De korintiske søylene ville nådd over 13 meter. En kvartsirkelformet basis for en portiko var synlig frem til det nittende århundre. Den ville ha bundet sammen hovedbygget med uthusene. Dette minner om to av Palladios prosjekter som heller ikke ble fullført. Villa Mocenigo ved Brenta og Villa Thiehe ved Cicogna. Begge disse er inkludert i Quattro Libri. I planen over Iseppo Portos palass i Quattro Libri har Palladio interessant nok lagt inn en gigantisk sammensatt orden svært nær den ved villaen i Molina.

Iseppo døde i 1580 og det satte en stopper for byggingen av villaen.

## Referanser


## Eksterne lenker
* 
* Det internasjonale senter for studier av Andrea Palladios arkitektur  (engelsk og italiensk)
Vinteropptegnelser om sommerinntrykk

***Vinteropptegnelser om sommerinntrykk*** (russisk: Зимние заметки о летних впечатлениях) er en reiseskildring av Fjodor Dostojevskij utgitt i 1863. Den ble utgitt i februar 1863 i tidsskriftet *Vremya* (*Tiden*). Artikkelen skildrer Dostojevskijs reiser i Vest-Europa, blant annet omtales Paris, Berlin og Firenze. Dostojevskij dro til Vesten for å få behandling, og under oppholdet iakttok han omgivelsene og særlig menneskene han møtte. Dostojevskij gir en svært kritisk karakteristikk, særlig av Frankrike og dets innbyggere.
Mednogorsk

**Mednogorsk** (russisk: Медного́рск) er en by i Orenburg oblast i Russland. Den ligger 180&nbsp;km øst for Orenburg. Den ble grunnlagt i 1933 og fikk bystatus i 1939. Innbyggertall: 31&nbsp;369 (folketelling 2002), 34&nbsp;095 (folketelling 1989). Byen hadde .
  
## Referanser


## Eksterne lenker
*
Southern University at New Orleans

**Southern University at New Orleans ** (forkortet **SUNO**) utgjør en av campusene i Southern University System og er et delstatseid universitet i New Orleans i delstaten Louisiana, USA. 

SUNO ble åpnet i New Orleans 1956 som en underavdeling av Southern University and A&M College (SUBR) i Baton Rouge. Orkanen Katrina rammet SUNO hardt, og studenttallet ved hele Southern University System falt med nesten 1&nbsp;500 i 2005. I ettertid har aktiviteten blitt gjenopptatt på nivået før orkanen, og søknadstallene er stigende.

Universitetets skoler og avdelinger er:
* College of Arts and Sciences 
* College of Business and Public Administration 
* College of Education 
* College of Social Work

Ved *SUNO* var det ca. 5&nbsp;000 studenter i 2006, og skolepengene var samtidig på US$ 2&nbsp;990 for studenter fra delstaten. Studenttallet falt fra om lag 2&nbsp;450 i 2004 til ca. 3&nbsp;000 i 2005, men tok seg siden opp igjen.

## Eksterne lenker
* 
* Southern University System
Southern University at Shreveport

**Southern University at Shreveport ** (forkortet **SUSLA**) utgjør en av campusene i Southern University System og er et delstateid universitet i Shreveport i delstaten Louisiana, USA. 

I 1967 åpnet den siste campusen under Southern University – SUSLA i Shreveport. Det er en forberedelsesskole for høyere grads studier ved de to andre lærestedene. Fra 1978 fikk SUSLA gi lavere grad i medisinsk laborantfag, og tilbyr flygerutdanning ved Aerospace Technology Center.

Universitetets skoler og avdelinger er:
*Office of Sciences and Liberal Arts 
*Office of Behavioral Sciences, Education, and Business Studies
*Office of Sciences and Liberal Arts,
*Office of Allied Health 
*Department of Distance Learning 

Ved *SUSLA* var det ca. 1&nbsp;800 studenter i 2006.

## Eksterne lenker
* 
* Southern University System
Ferdinand Bracke

**Ferdinand Bracke** (født 25. mai 1939 i Hamme, Belgia) er en tidligere profesjonell landeveissyklist og banesyklist, som kjørte for sykkellaget Peugeot fra 1966 til 1976. 

Bracke vant blant annet Vuelta a España i 1971, men er nok aller mest kjent for å ha vært verdensrekordholder av timesløp på bane i ett år, fra 30. oktober 1967 til 10. oktober 1968.

## Eksterne lenker
*
Southern University Law Center

**Southern University Law Center ** er en jus-skole under Southern University som er selvstendig lærested, men lokalisert i nærheten av SUBR i Baton Rouge i Louisiana, USA.

Southern University Law Center ble grunnlagt i Baton Rouge i 1947, som følge av en rettssak hvor den svarte studenten Charles J. Hatfield, III gikk rettens vei for å få innpass ved en jus-skole i Louisiana.

Lærestedet hadde 487 studenter i 2007, og 70 vitenskapelig ansatte, hvorav 35 forskere og 35 junior-forelesere. Skolepengene var samtidig US$ 6&nbsp;611 for lokale Louisiana-studenter, og US$ 11&nbsp;211 for andre studenter.

## Eksterne lenker
* 
* SULC – Southern University Law Center
Gaj

**Gaj** (russisk: Гай) er en by i Orenburg oblast i Russland. Den ligger 230&nbsp;km øst for Orenburg. Innbyggertall: 41&nbsp;100 (est. 2005), 41&nbsp;621 (folketelling 2002), 41&nbsp;668 (folketelling 1989).

Gaj ble grunnlagt i 1959 som en industriell bosetning. Status som bymessig bosetning ble innvilget i 1965, og bystatus i 1979.

## Eksterne lenker
* Offisielt nettsted for Gaj
Kentucky State University

** Kentucky State University ** er et delstats-tilknyttet universitet i Frankfort i delstaten Kentucky, USA. Det ble opprettet i 1886 som *State Normal School for Colored Persons* og er et av de historiske svarte universiteter i USA.

I 1890 ble *KSU* et land-grant-universitet og har sitt eget kooperative landbrukskontor (cooperative extension program). I 1954 fikk hvite adgang til lærestedet, og i 1972 fikk det full universitetsstatus.

Dagens skoler er:
*College of Arts, Social Sciences and Interdisciplinary Studies 
*College of Mathematics, Sciences, Technology and Health 
*College of Professional Studies 

Ved universitetet var det 2&nbsp;500 studenter og 192 vitenskapelig ansatte i 2006, og samme året var skolepengene US$ 5&nbsp;378 for studenter folkeregistrert i delstaten. Studiene gis opp til mastergradsnivå.

## Referanser


## Eksterne lenker
*
Skitunnel

En **skitunnel** er en tunnel som er spesialtilpasset for langrenn, og som derfor blir holdt under lav temperatur (0°C – -5°C) og med snødekket underlag. Skitunneler muliggjør skiløping gjennom hele året. Planlegging er motivert av at vinterne er blitt kortere ved den globale oppvarmingen.

## Skitunneler

### Finland
I Vuokatti ble Finlands første skitunnel tatt i bruk oktober 2000. Lengden er 1&nbsp;250 meter.

Høsten 2009 har Finland fem skitunneler og to skihaller i bruk. En underjordisk hall og en på bakkeplan. Den lengste av dem er 1400 meter lang.

### Sverige
Sveriges første skitunnel ligger i Torsby. Den er 1&nbsp;300 meter lang, og åpnet 16. juni 2006.

I 2015 ble en 1,2 kilometer lang skitunnel åpnet i Kviberg i Göteborg. Og en 2017 i Gällö i Jämtland.

### Tyskland
Tysklands først skitunnel åpnet i Oberhof 24. august 2009, 1&nbsp;900 meter lang.

### Norge
Vinteren 2007 ble det arbeidet med planer for en første norsk skitunnel i Øyer. Videre har det vært planer i Bærum, Vinterbro, Eidsvoll, Nittedal, Holmestrand, Meråker, Sarpsborg, Vegglifjell, Evje (Aust-Agder), i fjellhall på Rennesøy (Rogaland) , i 2012 kom planer om skitunnel på Lørenskog  og i 2015 startet prosjekt med Holmestrandtunnelen..
Planene på Evje var å bruke en eksisterende fjellhall på 1 kilometers lengde og 5 meter i bredden. Den viste seg å være for liten og utvidelse ville bli for dyrt. Per januar 2015 har fortsatt ingen av planene startet bygging. Planene på Lørenskog innkluderer mer enn bare en skihall for langrenn. Der planlegges også hotell, treningssenter og annet i samme prosjekt.

## Referanser
Philippe Thys

**Philippe Thys** (født 8. oktober 1890 i Anderlecht i Belgia, død 16. januar 1971 i Brussel) var en belgisk landeveissyklist, som vant Tour de France tre ganger i løpet av sin karriere.

Thys var født i Brussel, og ble i 1910 Belgias første nasjonale mester i sykkelcross. I 1913 tok han sin første seier i Tour de France, 22 år gammel. Underveis ødela han sykkelgaffelen, og måtte overtale en lokal sykkelbutikkeier om å reparere den. Selv om han fikk 30 minutter i straffetid for dette, vant han løpet sammenlagt med to minutter da de var ferdige i Paris. Han vant rittet også året etter, i 1914. På grunn av første verdenskrig ble det ikke avholdt noe Tour de France i årene 1915-1918, men Thys vant igjen i 1920.

Thys syklet blant annet for det franske sykkellaget Peugeot.

## Referanser


## Eksterne lenker
*
Vuokatti

**Vuokatti** er et tettsted i landskapet Kajanaland og tilhører kommunen Sotkamo i Finland. Det er antatt at Vuokatti hadde et betydningfullt offersted i gammel samisk kultur. 

Vuokatti har nå en moderne sportspark med verdens antatt første skitunnel for sommertrening i langrenn og et alpinanlegg opp mot Porttivaara (345 moh.).

## Kilder
* http://www.vuokatti.fi
* http://www.vuokattisport.fi

## Eksterne lenker
*
Novotroitsk

**Novotroitsk** (russisk: Новотро́ицк) er en by i Orenburg oblast i Russland. Den ligger rundt 240&nbsp;km øst for Orenburg. Innbyggertall: 106&nbsp;315 (folketelling 2002).

## Eksterne lenker
*
Bernard Thévenet

**Bernard Thévenet** (født 10. januar 1948) er en tidligere profesjonell fransk landeveissyklist. Han vant Tour de France to ganger, i 1975 og 1977, og er kjent for å
ha avsluttet Eddy Merckx' lange seiersrekke i rittet. Han vant også Dauphiné Libéré i 1975 og 1976. Thèvenet har innrømmet at han dopet seg gjennom flere år.

## Referanser


## Eksterne lenker
* 
*
Norfolk State University

** Norfolk State University** er et delstatseid universitet i Norfolk i delstaten Virginia, USA. Det ble opprettet i 1935 som *Norfolk State Unit * av Virginia Union University, og er et såkalt historisk svart lærested. Det ble selvstendig i 1942, og universitet i 1979.

Skolene og avdelingene er:
*School of Business 
**Center for Entrepreneurship
*School of Education 
**Center for Professional Development 
*School of Liberal Arts 
**Army ROTC course
*School of Science & Technology 
**Center for Materials Research
**Navy ROTC course
**Center for Biotechnology and Biomedical Sciences 
*School of Social Work 
*Office of Graduate Studies

Ved universitetet var det 6&nbsp;238 studenter og 285 vitenskapelig ansatte i 2006, og samme året var skolepengene US$ 5&nbsp;722 for studenter folkeregistrert i delstaten. Studiene gis opp til doktorgradsnivå.

## Referanser


## Eksterne lenker
*
South Carolina State University

**South Carolina State University** (også kalt **SCSU** eller *SC State*) er et delstatseid universitet i Orangeburg i delstaten Sør-Carolina, USA. Det ble opprettet i 1896 som et såkalt historisk svart lærested. Studiene rangeres høyt, og skolepengene er høye til å være delstatsuniversitet.

*SC State* er delstatens eneste historisk svarte, statsstøttede land-grant-universitet, opprettet som *Colored, Normal, Industrial, Agricultural, and Mechanical College of South Carolina* under Morrill Act. Under New Deal ble biblioteksbygningen Wilkinson Hall reist med føderale midler.

Skolen var et senter for svart, borgerrettsaktivisme på 1960-tallet, og den 8. februar 1968 bel tre studenter skutt og drept og 27 skadet av delstatspolitiet. Orangeburg-massakren skjedde altså før skytingene på Kent State University og Jackson State.

Den 26. april 2007 foregikk den første demokratiske debatten foran president-nominasjonen ved *SC State*.

Ved universitetet var det 4&nbsp;387 studenter og 274 vitenskapelig ansatte i 2006, og samme året var skolepengene US$ 7&nbsp;278 for studenter folkeregistrert i delstaten. Studiene gis opp til doktorgradsnivå. Det gis bl.a utdanning innen kjernefysisk energiteknikk.

## Referanser


## Eksterne lenker
*
Philippa York

**Philippa York** (født **Robert Millar**; 13. september 1958 i Glasgow) er en tidligere profesjonell skotsk landeveissyklist.

I 1984 vant York klatrekonkurransen i Tour de France, og kom på fjerdeplass i kampen om den gule trøya – det tredje beste resultatet for en britisk syklist i Tour de France (kun overgått av Bradley Wiggins seier i 2012 og Chris Froome i 2013). York er den briten med best sammenlagtresultat i Giro d'Italia, da hun ble nummer to i 1987.

York sto frem som transkvinne den 6. juli 2017 og kunngjorde at hun hadde endret juridisk navn.

## Referanser


## Eksterne lenker
* 
*
North Carolina Central University

** North Carolina Central University** er et delstatseid universitet i Durham i delstaten Nord-Carolina, USA. Det ble opprettet i 1910 som *National Religious Training School and Chautauqua * og er et av de såkalte historiske svarte læresteder.

I 1925 ble det den første statsstøttede, fire-årige *liberal-arts*-høyskole for svarte i USA, under navnet *North Carolina College for Negroes *.

Skolene og avdelingene er:
* College of Behavioral and Social Sciences
*College of Arts and Sciences
*School of Library & Information Sciences
*School of Business, School of Law
* School of Graduate Studies 
*NCCU University College

Ved universitetet var det 8&nbsp;675 studenter og 553 vitenskapelig ansatte i 2006, og samme året var skolepengene US$ 3&nbsp;456 for studenter folkeregistrert i delstaten. Studiene gis opp til mastergradsnivå og til profesjonsgraden First professional.

## Se også
*University of North Carolina

## Referanser


## Eksterne lenker
*
Kuvandyk

**Kuvandyk** (russisk: Кувандык) er en by i Orenburg oblast i Russland. Den ligger ved elva Sakmara, rundt 160&nbsp;km øst for Orenburg. Innbyggertall: 28&nbsp;679 (folketelling 2002), 28&nbsp;339 (folketelling 1989).

Det ble i 1795 opprettet en landsby *Mambetejevo* (russisk: Мамбетеево) som nå er en del av Kuvandyk. I 1915 ble arbeidet med Kuvandyk-stasjon fullført som byen Kuvandyk har vokst opp rundt.  Den fikk innvilget bystatus i 1953.

## Referanser


## Eksterne lenker
*
Mara Lee

**Mara Lee** (født 1973 i Sør-Korea, oppvokst i nordlige Skåne, bosatt i Stockholm) er en svensk forfatter. Hun skriver også essayistikk og underviser på Biskops-Arnös forfatterskole.

Hun skrev sin avhandling ved Litterär Gestaltning, Göteborgs universitet. Hennes bøker er oversatt til norsk, finsk, dansk, tysk nederlandsk, engelsk, fransk og italiensk. Hun oppgir selv at Hjalmar Söderberg og Edgar Allan Poe er forfattere som har betydd mye for henne. 

## Bibliografi
* *Kom* (2000)
* *Hennes vård* (2004)
* *Ladies* (2007), oversatt til norsk av Pernille Rygg (2008)
* *Salome* (2011), oversatt til norsk av Pernille Rygg (2012)
* Min natur (med Kristin Berget) (Tur Forlag, 2012)
* Om Eva Hesse (Axl Books, 2013)
* Future perfect (Albert Bonniers Forlag, 2014)
* När Andra Skriver (Glänta Produktion, 2015)

## Priser og utmerkelser (utvalg)
* 2011 – Svenska Dagbladets litteraturpris for *Salome*

## Referanser


## Eksterne lenker
* Josefin Olevik: ''Skønheten i centrum'' Intervju i Dagens Nyheter
* När Andra Skriver, avhandling v/Göteborgs universitet. https://gupea.ub.gu.se/handle/2077/37324
Diabetisk ketoacidose

**Diabetisk ketoacidose** (**DKA**), også kjent under navnet **syreforgiftning**, er en livstruende komplikasjon hos pasienter med ubehandlet diabetes mellitus (kronisk høyt blodsukkernivå eller hyperglykemi). Nesten komplett insulinmangel og forhøyet nivå på bestemte stresshormoner kan sammen forårsake DKA. DKA er mest vanlig hos pasienter med diabetes type 1 men kan også forekomme hos pasienter med diabetes type 2. Spesielt for den siste gruppen kan komplikasjonen oppstå under fysiologisk stress, så som under en infeksjon.

Pasienter med ny, udiagnostisert diabetes type 1 kommer gjerne til sykehus med DKA. DKA kan også oppstå hos kjente diabetikere som ikke tar insulin. DKA var tidligere en hyppig dødsårsak hos diabetes type 1-pasienter før insulinsprøyter ble tilgjengelig.

## Biokjemisk årsakssammenheng
DKA kjennetegnes ved hyperglykemi, acidose og høye verdier på sirkulerende ketonlegemer.  Komplikasjonens patogenese skyldes hovedsakelig acidose.  Overproduksjon av ketonlegemer reduserer blodets pH-verdi; blod med lavere pH enn 6,7 er uforenelig med liv. Et frembrudd av DKA kan skje raskt, ofte i løpet av 24 timer.

## Hos dyr
Drektighetsforgiftning hos sau er et eksempel på ketoacidose.

## Se også
* Ketoacidose

## Referanser